
METODO APRAŠAS 
(PVZ. nagrinėjamas Kęstučio Kasparavičiaus kūrinys ,, Arbatos klubas”)

1. Metodo TIKSLAS: 

Dalyko (kontekstinis) tikslas – nagrinėjamame kūrinyje  surasti  pagrindinius veikėjus, suprasti kokia pagrindinė mintis, ją susieti su klasės kontekstu.

Pedagoginis tikslas  (į kokią kompetenciją, kokią jos raišką yra orientuotas rezultatas) – atpažinti pagrindinius kūrinio veikėjus, žodžiu arba paveikslėlių pagalba (diferencijuojant mokiniams užduotis) atsakyti į pateiktus klausimus, išsiaiškinti vertybinius kontekstus.

Pasiekimų sritis pagal BP
 Skaitymas, teksto supratimas ir literatūros bei kultūros pažinimas (B). ...aptarti, analizuoti, interpretuoti, vertinti tekstus turinio ir raiškos požiūriu ...
Iš pasiekimų srities sekantys pedagoginiai tikslai:
Kognityvinis (raiška per lietuvių k.) – aptarti, analizuoti rūšiuojant paveikslėlius ugdomi kritinio mąstymo elementai.
Socialinis emocinis – atsakomybės nuostatos formavima(sis), grindžiamas vertybine personažų elgsenos interpretacija ir pavyzdžiais iš vaikų aplinkos;
Veikloje ir įvertinime reikėtų atkreipti dėmesį į savarankiškumo lygmenį:
a) mokytojas dalyvauja mokymosi veikloje;  b) mokytojas teikia nukreipiamuosius klausimus, pataria; c) mokytojas atsako į mokinio klausimus; d) mokinys atlieka užduotį savarankiškai.

2. Mokymo(si) veikla – 
Mokiniams išdalinamos  kortelės su paveikslėliais, paaiškinama kada juos bus galima naudoti.
Mokiniams aiškiai perskaitomas tekstas.  Perskaičius tekstą,  užduodami klausimai: ar tekstas patiko? Kaip manote apie ką jis yra? (po šių klausimų stebimas mokinių susidomėjimas ir aktyvumas).
Tekstas skaitomas pastraipomis. Po kiekvienos pastraipos užduodami klausimai, į kuriuos vaikai atsako parodydami reikiamas  korteles (mokiniai kurie gali kalbėti, su papildomais klausimais pabando pagrįsti savo pasirinkimą). 
Po pirminio teksto išnagrinėjimo, klausimų ir diskusijos būdu stengiamasi tekstą susieti su klasės elgesiu mokyklos erdvėse ir  viešose vietose (to pasekoje mokiniai  tobulėja). Po kiekvieno mokinio teisingo atsakymo ar teikiamo aktyvaus dalyvavimo, paduodamas skrituliukas, kuriuos mokiniai pamokos pabaigoje suskaičiuos ir galės save įsivertinti.



3. Mokymo(si) rezultatų įvertinimas 
· Įvardina veikėjus (žodžiu arba kortelėmis);
· Geba išskirti  blogą ir gerą elgesį tekste;
· Geba atsakyti į pateiktus klausimus;
· Geba paaiškinti savo pasirinkimą;
· Susieja tekstą su gyvenimiškomis situacijomis; 


4. Patarimai, kas padeda pasiekti rezultato (formuojamasis vertinimas, adaptuotas mokinių sugebėjimams):
· Pasirinkti tekstą pagal mokiniams aktualią temą ir jų gebėjimus.
· Pasiūlymas, atkreipiantį dėmesį į klausimų sudėtingumą, pagal klasės lygį.
· Klausimai, patikslinantys atlikto veiksmo argumentus.
· Sėkmės įrodymai mokiniui, skrituliukų skaičius pagal kuriuos mokinys spendžia kaip jam sekėsi.

